Source: http://politeia.org.ro/stiri-revista-presei/revista-presei-9-aprilie-ponta-se-intareste-mediatic-tariceanu-se-stropseste-la-ccr-iohannis-e-in-vacanta/36844/
Timestamp: 2019-01-20 02:32:52+00:00

Document:
Revista Presei – 9 aprilie. Ponta se întărește mediatic, Tăriceanu se stropșeste la CCR, Iohannis e în vacanță | PoliteiaWorld
Home » Stiri / Revista Presei	» Revista Presei – 9 aprilie. Ponta se întărește mediatic, Tăriceanu se stropșeste la CCR, Iohannis e în vacanță
Revista Presei – 9 aprilie. Ponta se întărește mediatic, Tăriceanu se stropșeste la CCR, Iohannis e în vacanță
09/04/2015 Autor Cetatean Categorii: Stiri / Revista Presei
Buna dimineata in Joia mare, 9 aprilie. In Joia Mare se praznuieste spalarea picioarelor ucenicilor de catre Mantuitorul, Cina cea de Taina, rugaciunea din gradina Ghetsimani si vinderea Domnului de catre Iuda. In seara acestei zile crestinii merg la Denia celor 12 Evanghelii. Joia Mare este cunoscuta mai ales, in cultura populara actuala, ca ziua in care se inrosesc ouale; pentru ca se spune ca ouale inrosite sau impistrite in aceasta zi nu se strica tot anul. Mai demult, ouale se vopseau cu coji de ceapa, cu sunatoare (pojarnita), cu coaja de crin rosu sau cu flori de tei; luciul li se dadea stergandu-le, dupa ce s-au fiert, cu slanina sau cu untura (sursa: crestinortodox.ro)
Vremea va fi predominant frumoasă, iar valorile termice diurne vor marca o creştere faţă de ziua anterioară îndeosebi în vest şi sud-vest. Cerul va fi mai mult senin, exceptând prima parte a zilei când, în regiunile sudice şi sud-estice, vor fi înnorări şi izolat se vor semnala ploi slabe. La munte, mai ales pe creste trecător va fulgui. Vântul va prezenta intensificări în prima parte a intervalului în majoritatea zonelor, cu viteze mai mari în est, sud-est şi la munte, unde la rafală va depăşi temporar 55…60 km/h, apoi va diminua treptat în intensitate. Temperaturile maxime vor fi cuprinse între 8 şi 18 grade, iar cele minime se vor încadra între -7 grade în depresiuni şi 8 grade în Dealurile de Vest. Pe arii restrânse se va forma brumă. Joi, la Bucureşti, vremea va fi în general frumoasă şi va continua să se încălzească uşor faţă de ziua anterioară. Cerul va avea unele înnorări dimineaţa, când trecător vor fi posibile ploi slabe, apoi va deveni mai mult senin. Vântul va prezenta intensificări în prima parte a intervalului, apoi va diminua treptat în intensitate. Temperatura maximă va fi de 14…15 grade, iar cea minimă de 1…3 grade.
Cursul; valutar oficial al BNR il aflati aici
Tăriceanu: CC să revină la rolul de bază, de a se pronunţa asupra constituţionalităţii legilor. Preşedintele Senatului, Călin Popescu Tăriceanu, a transmis, miercuri, că ”ar fi binevenit ca CC să revină la rolul său de bază, acela de a se pronunţa asupra constituţionalităţii legilor adoptate de Parlament”, şi ar fi de bun augur să nu mai fie sesizată în viitor cu ”presupuse conflicte juridice”. ”Ar fi de bun augur şi un semn al revenirii la normalitate pentru societatea românească, atât de bruscată de regimul Băsescu, ca CCR să nu mai fie sesizată în viitor cu vreo cerere de soluţionare a unor presupuse conflicte juridice de natură constituţională între autorităţi sau instituţii ale statului. Conflictele au fost un ”modus vivendi” sau un ”modus operandi”, absolut contraproductive, impuse de regimul Băsescu”, a precizat Tăriceanu, într-o declaraţie politică publicată pe site-ul Senatului. El a menţionat că a sesizat în discursul preşedintelui Iohannis ”o distanţare din ce în ce mai concretă de filozofia de conducere a fostului preşedinte, ceea ce îl încurajează să spere că vremea conflictelor a trecut, făcând loc dialogului purtat între instituţii pentru o reală soluţionare a problemelor şi nu doar de dragul imaginii şi al propagandei ieftine”. ”Ani la rând, Curtea Constituţională a fost transformată premeditat într-un arbitru central al deciziei politice şi al vieţii politice, în general. Ar fi binevenit ca CCR să revină la rolul său de bază, acela de a se pronunţa asupra constituţionalităţii legilor adoptate de Parlament. Consider că puterile statului îşi pot rezolva diferenţele de opinii prin dialog direct, fără intervenţia CCR”, a apreciat Tăriceanu. Integral pe Mediafax
Laura Codruța Kovesi: Imunitatea parlamentarilor ar trebui eliminată. Imunitatea parlamentarilor ar trebui eliminată cu totul, a spus, la Digi24, procurorul-şef al DNA. Invitată la Jurnalul de seară, Laura Codruţa Kovesi a declarat că nu este normal ca un vot politic să se substituie justiţiei. Şefa DNA i-a criticat, astfel, pe parlamentari pentru că fac scut în jurul colegilor care au probleme cu legea, blocând actul de justiţie. În plus, acuză Laura Codruţa Kovesi, astfel se creează discriminări faţă de restul populaţiei. „Să fie eliminată complet. Nu e normal ca un vot al unor politicieni să blocheze justiţia sau să se substituie justiţiei”, a spus ea, în condițiile în care Senatul a respins cererea de arestare preventivă a lui Dan Șova, deși majoritatea senatorilor prezenți votaseră în favoarea solicitării DNA. A fost invocat însă regulamentul Senatului, care prevedea că decizia se ia cu majoritate absolută. Între timp, regulamentul a fost pus în acord cu Constituția, astfel încât viitoarele decizii privind solicitările DNA vor fi luate în baza votului senatorilor prezenți. „Orice cerere de arestare pe care procurorii o fac este supusă controlului judecătoresc (…) Dacă vorbim de solicitări de arestare preventivă, atunci avem un tratament preferenţial în favoarea parlamentarilor. Un cetăţean care nu e parlamentar și care comite același gen de faptă poate fi arestat oricând. Un parlamentar poate comite orice faptă de corupţie pentru că Parlamentul poate proteja și nu votează arestarea preventivă. Este o aplicare preferenţială a legii”, a spus procurorul-șef al DNA. Integral pe Digi24
CCR constata conflict intre puteri in cazul Sova: Tariceanu s-a ales cu plangere penala. Presedintele Senatului, Calin Popescu Tariceanu, s-a ales cu plangere penala in cazul votului pentru ridicarea imunitatii lui Dan Sova. Dupa decizia de miercuri a CCR, care a hotarat ca exista un conflict juridic de natura constitutionala intre Inalta Curte de Casatie si Justitie si Senat, declansat de refuzul acestuia din urma de a redacta hotararea care atesta rezultatul votului, presedintele PMP Eugen Tomac anunta ca a depus o plangere penala pe numele lui Tariceanu, pe care il acuza de abuz in serviciu.Tomac sustine ca Romania “nu-si poate permite un presedinte de Senat care incalca Constitutia, lucru constatat de Curtea Constitutionala a Romaniei”.”Decizia CCR de astazi a confirmat faptul ca presedintele Senatului, cel care trebuie sa vegheze la respectarea legii, a privilegiat de fapt incalcarea ei, in cazul votului privind ridicarea imunitatii senatorului Dan Sova. Am adresat deja plangere penala cu privire la lipsa emiterii unei hotarari in urma votului, prin care domnul Calin Popescu Tariceanu a comis o fapta ce poate constitui un abuz in serviciu.Consider ca respectarea legii in institutia legiuitoare a tarii este o conditie minima a statului de drept, deci este nevoie de sanctionarea fiecarei incercari de subminare a acestui principiu”, a declarat Eugen Tomac pentru Ziare.com. CCR a stabilit, astfel, ca senatorii au blocat activitatea Justitiei si exista astfel un conflict rezultat din faptul ca Senatul nu a publicat hotararea privind rezultatul votului pe solicitarea DNA in cazul Sova.Presedintele Curtii, Augustin Zegrean, a explicat ca Senatul este obligat acum sa redacteze hotararea adoptata in 25 martie, cand senatorii au respins ridicarea imunitatii lui Dan Sova. Hotararea ar urma sa fie publicata in Monitorul Oficial.Dupa publicarea hotararii Senatului in Monitorul Oficial, urmeaza o alta dezbatere pe tema constitutionalitatii. Daca CCR va decide ca hotararea din M.O. este neconstitutionala, abia atunci se va pune din nou problema votului pe arestarea lui Dan Sova. Integral pe Ziare.com
Parlamentarii vor pensii speciale. Senatorii și deputații încearcă să își asigure un regim de pensionare diferit de restul populației. Pe holurile Parlamentului se discută un proiect de lege privind introducerea pensiilor speciale pentru senatori și deputați. Chiar dacă nu a fost încă depus în circuitul legislativ, proiectul a fost semnat de mai mulți parlamentari și beneficiază de sprijinul PSD și UDMR, ceea ce îi asigură majoritatea necesară pentru a fi aprobat. Proiectul nu a fost făcut public dar, potrivit unor surse, foștii parlamentari cu un singur mandat ar urma să primească, în plus față de pensie, o indemnizație de 2.000 de lei, cei care avut două mandate – 3.000 de lei, iar celor cu trei sau mai multe mandate le-ar reveni 4.000 de lei. Liderul grupului PSD din Camera Deputaților, Marian Neacșu, a recunoscut că știe de existența proiectului și că îl susține. „Parlamentarii sunt printre ultimele categorii socio-profesionale care au avut drepturile de pensii tăiate și care pot reveni la normal”, a fost justificarea oferită de Neacșu. El s-a referit să avanseze sume, afirmând doar că va exista un calcul bazat pe numărul de mandate. La rândul său, Marton Arpad, vicelider al grupului UDMR, a afirmat că sprijină proiectul, pe motiv că parlamentarii își propun să reintroducă toate tipurile de pensii speciale.Potrivit unor surse parlamentare, strategia inițiatorilor este de a aduna semnături cât mai numeroase, pentru a facilita aprobarea proiectului chiar dacă liderii politici îl vor respinge oficial, din motive de imagine. Pensiile speciale, inclusiv cele pentru parlamentari, au fost anulate de Guvernul Emil Boc în 2010. Integral pe Romania Libera
Analiști: Victor Ponta urmărește o lovitură politică și de imagine prin reducerea TVA. O lovitură de imagine, spun analiştii economici despre măsura Guvernului Ponta de reducere a TVA la alimente la 9%. Şi una politică în egală măsură. Victor Ponta şi-a asigurat majoritatea în Parlament prin măsurile economice liberale luate în ultima perioadă, şi-a securizat postul de premier şi a câştigat astfel capital şi susţinere în propriul partid, cred analiştii politici. Liberalii îl critică însă pe premier, nu pentru măsura luată, ci pentru că nu îl văd capabil să o pună în aplicare. După ce a pierdut cursa prezidenţială, Victor Ponta a ştiut să joace bine cartea guvernării, spun analiştii. Le-a dat şah liberalilor prin promovarea unor măsuri economice de dreapta, cum ar fi relaxarea fiscală. Cea mai importantă, reducerea semnificativă a TVA la alimente, îi poate aduce lui Victor Ponta simpatia electoratului. În plus, PNL este pus într-o postură delicată, pentru că oricât ar încerca să facă opoziţie, nu poate contesta măsuri care sunt profund liberale.„Ceea ce noi dorim este ca astfel de măsuri economice să producă efecte pozitive, or după toate semnalele pe care le-am văzut în ultimele zile, sunt semne de întrebare legate de capacitatea guvernului de a implementa această măsură în acest moment”, a declarat prim-vicepreședintele PNL, Cătălin Predoiu.Analiştii politici cred că efectele relaxării fiscale se vor simţi în momente-cheie. Astfel, reducerea TVA la alimente se va resimţi în toamnă, ceea ce îi va asigura premierului garanţia că va rămâne la Palatul Victoria până la sfârşitul anului. Apoi, dacă de la 1 ianuarie anul viitor va fi aplicată şi scăderea generală a taxei pe valoare adăugată, aşa cum a promis premierul Victor Ponta, va fi o lovitură bună înainte de alegeri.„Ele se vor resimţi undeva prin martie, deci deja aproape de alegerile locale, ceea ce va fi un balon de oxigen suficient pentru primăriile PSD şi ale coaliţiei din ţară”, spune politologul Andrei Țăranu.„Este cel mai mic impact bugetar, dar cel mai mare impact de imagine, dacă vreţi, dacă reducem TVA-ul pentru alimente, având un guvern de stânga care tocmai încearcă să-i ajute pe cei mai puţini norocoşi”, spune consultantul fiscal Gabriel Sincu. Integral pe Digi24. Cititi si un articol scris marti de Cristian Pantazi pe aceeasi tema.
ANALIZĂ GÂNDUL. Luna trecută, aceşti români au dat 718 lei pe mâncare. La vară, vor rămâne în buzunar cu 87 de lei. MÂNA care ar putea lua restul. De la 1 iunie, o gospodărie va cheltui, în medie, cu 87 de lei mai puţin pe mâncare, dacă reducerea TVA cu 15 puncte procentuale la alimente, de la 24% la 9%, va fi transferată integral în preţul mâncării. Economiştii contactaţi de Gândul susţin că măsura este bine-venită, dar şi că ea poate fi interpretată drept populistă, vizând în special persoanele cu venituri mici. Cu banii care rezultă din reducerea TVA la alimente s-ar fi putut micşora impozitele pe muncă sau s-ar fi putut scădea cota generală de TVA la 20 la sută, o măsură mai transparentă şi care ar nu ar fi discriminat între industrii. În ceea ce priveşte scăderea evaziunii fiscale, specialiştii susţin că aceasta depinde mai multe de activitatea ANAF şi mai puţin de nivelul taxelor şi impozitelor. Pe de altă parte, reprezentanţii patronatelor spun că mâncarea se va ieftini semnificativ doar dacă şi hypermarketurile vor respecta angajamentul de a transfera reducerea TVA în preţul de la raft. Reducerea TVA la alimente este a doua cea mai importantă măsură fiscală a guvernării Ponta, după reducerea CAS la angajator cu cinci puncte procentuale. Dragoş Frumosu, preşedintele Federaţiei Sindicatelor din Industria Alimentară (Sindalimenta), susţine că, ”în mod normal şi logic”, preţurile alimentelor ar urma să scadă, însă acest lucru depinde de hypermarketuri. ”Un produs costă x lei la procesator. De la 1 iunie, tot x lei costă, dar nu mai adaugi 24%, ci 9%, deci din start pleacă de la procesator cu 15% mai ieftin. Retailerii şi-au luat angajamentul de a reduce preţurile, însă nu ştiu câtă încredere putem să avem în retailerii care controlează comerţul”, a declarat Frumosu pentru gândul. Profesorul de economie Bogdan Glăvan atrage atenţia că trebuie făcută o distincţie între efectele pe care reducerea TVA le are asupra bugetului, asupra statului şi efectele pe care le va genera la nivelul economiei româneşti. ”Reducerea generală a cotei TVA ar fi fost o măsură mai bună, nediscriminatorie, mai transparentă. Reducerea TVA la alimente este o măsură regresivă, crează beneficii disproporţionate, este mai populistă, dar benefică pentru nivelul de trai al majorităţii”, a adăugat el. Integral pe Gandul
25 DE ANI DE CAPITALISM. Cine a fost în spatele circuitului Caritas: „acoperiţi” din SRI-ul lui Măgureanu controlau listele cu câştigători. În ultima parte a serialului dedicat fenomenului Caritas, vă arătăm cine a condus din umbră această afacere şi cum a fost anihilată furia românilor împotriva autorităţilor care, în loc, să-i protejeze, i-a lăsat fără bani. Caritas a fost prima şi cea mai mare escrocherie cu care românii au fost ademeniţi după Revoluţie. Ioan Stoica, un contabil originar din Braşov, a promis că oricine va depune bani în conturile sale va primi, după trei luni, de opt ori mai mult. Astfel a luat fiinţă un circuit financiar care a ajuns să ruleze o treime din masa monetară a României! Fenomenul a fost tolerat şi chiar susţinut de autorităţi, promovat de o mare parte a presei şi controlat de serviciile secrete. După prăbuşirea circuitului, cei care îi cunoşteau dedesubturile au dispărut din ţară, iar Stoica a primit şapte ani de închisoare din care a executat doar unul. În prezent, trăieşte într-o garsonieră din Braşov şi refuză să vorbească despre Caritas. După Revoluţia din 1989, România se găsea într-o situaţie confuză şi plină de frământări, cu noua putere încercând să se înfigă cât mai bine în scaune, cu opoziţia din ce în ce mai vehementă şi cu structurile fostei Securităţi făcând eforturi să se reaşeze şi să speculeze din plin confuzia generală. Apariţia fenomenului Caritas se află în strânsă legătură cu toate aceste conjuncturi şi mai ales cu planurile grupării Iliescu-Măgureanu de a-şi consolida puterea câştigată în decembrie 1989. În prima parte a anului 1990, Grigore Zanc şi Dan Pantea înfiinţează în capitala Ardealului săptămânul „Azi de Cluj”, ziar care urma să facă propagandă pentru Frontul Salvării Naţionale (FSN), partidul condus de Ion Iliescu. Zanc era liderul FSN la Cluj, iar Pantea era şeful organizaţiei de tineret şi fost colaborator al Securităţii. „Trebuia să fie ziarul FSN-ului, dar ne-am dat seama că ziarele de partid nu au viaţă lungă şi l-am transformat în «Mesagerul transilvan». Se punea problema să construim chiar un trust de presă care să se numească «Mileniul III»”, ne-a explicat Grigore Zanc. Urmările au ieşit la iveală mulţi ani mai târziu, când un memoriu pe care Pantea i-l adresa lui Virgil Măgureanu, şeful Serviciului Român de Informaţii (SRI) între 1990 şi 1997, a răsuflat în presă. În el, Pantea povestea că s-a întâlnit cu Măgurenu în 1990 şi i-a propus înfiinţarea unei agenţii de presă care să funcţioneze ca paravan pentru acţiuni acoperite ale SRI. Integral pe Adevarul
Dur diagnostic! Boala de care suferă Băsescu și care poate explica reacțiile fostului președinte. Dependent de oamenii care îl făceau să se simtă puternic, de sistemul care îi răspundea la comenzi, de informațiile pe care le primea, de importanța care i se dădea, fostul președinte s-a izolat și, treptat, s-a rupt de realitate. Rămas fără putere, Traian Băsescu pare să nu înțeleagă ce i se întâmplă. Nu poate accepta că aceleași instituții care îi erau, până nu demult, subordonate joacă acum împotriva lui. A crezut că cei care băteau din călcâie în fața sa când era președinte îi vor fi loiali pe vecie, ca în istoriile cu regii-eroi, în care generalii își urmează cu recunoștință stăpânul până în pânzele albe. Nu poate accepta că cei care au primit grade atât de înalte datorită lui sau au ajuns în poziții importante fiindcă el a mizat pe potențialul lor îi întorc spatele și îl abandonează la greu. Se simte trădat de servicii, de procurorii-șefi, de judecătorii de la Înalta Curte, de toți cei care au permis anchetarea prietenilor lui politici și, mai ales, de cei care au lucrat pentru arestarea Elenei Udrea. Nu și-a imaginat niciodată că i se poate întâmpla și lui ceea ce i se întâmplase lui Adrian Năstase cu zece ani în urmă. E greu de crezut că Traian Băsescu nu fusese totuși avertizat, din interiorul sistemului, din afara lui și chiar de prieteni din capitalele unor state aliate, că prezența Elenei Udrea în preajma lui este nocivă. Că sistemul ei de relații politice și de afaceri îl pune pe șeful statului român într-o poziție inacceptabilă, că informațiile la care ea poate avea acces cu ajutorul lui pot ajunge în zone riscante și că, în general, el poate pierde totul pe mâna ei. Fostul președinte era, însă, prea încrezător în puterea lui pentru a mai asculta sfaturile altora și prea arogant pentru a se mai gândi că, la un moment dat, ceea ce face se poate întoarce împotriva lui. În ultimii ani dezvoltase ceea ce specialiștii numesc sindromul hybris, descris prin faptul că liderul „obține victoria și ovațiile dobândind un succes extraordinar împotriva sorților. Apoi, experiența trăită i se urcă la cap: începe să-i trateze pe ceilalți, simpli muritori de rând, cu aroganță și dispreț și capătă atâta încredere în posibilitățile proprii încât începe să se creadă capabil de orice. Această încredere în sine exagerată îl face să interpreteze greșit realitatea care îl înconjoară și să facă greșeli“ (David Owen, „Bolnavi la putere“, București, Corint, 2009, p.24). Integral pe Romania Libera
Alianta Nord-Atlantica raspunde diplomatiei ruse: Romania este un aliat NATO de incredere, iar NATO isi apara aliatii in fata oricaror amenintari. Romania este un aliat NATO de incredere, iar NATO isi apara aliatii in fata oricaror amenintari, iar alianta isi apara membrii in fata oricaror amenintari, arata Alianta Nord Atlantica intr-un comunicat de presa. NATO raspunde astfel, prin intermediul adjunctului purtatorului de cuvant al aliantei, afirmatiilor facute de un inalt oficial rus care ataca orientarea pro-atlantica a Romaniei. Totodata, NATO a calificat declaratiile partii ruse ca fiind “provocatoare”, “lipsite de fundament si inadecvate”. “Oficialii rusi continua sa faca declaratii provocatoare, care sunt lipsite de fundament si inadecvate, si nu contribuie la stabilitate si predictibilitate in Europa.Rusia a violat, prin actiunile sale agresive in Ucraina, legislatia internationala si si-a incalcat angajamentele asumate prin Tratatul Fondator NATO-Rusia. NATO este o alianta defensiva si continua sa actioneze respectand in totalitate angajamentele pe care si le-a asumat prin Tratatul Fondator.Ca raspuns la actiunile agresive ale Rusiei in Ucraina, am marit prezenta militara in partile estice ale aliantei. Aceasta prezenta se face prin rotatie si este mult sub orice definitie rezonabila a unei forte de lupta substantiale. Toate masurile noastre sunt defensive, proportionale si conforme cu angajamentele noastre internationale.Romania este un aliat NATO de incredere, iar NATO isi apara aliatii in fata oricaror amenintari.” Comunicatul transmis de NATO este semnat de adjunctul purtatorului de cuvant al aliantei, Carmen Romero. Integral pe Hotnews
Se încearcă scoaterea lui Dan Voiculescu din pușcărie? Fostul ministru al Agriculturii, Dacian Cioloș, a fost audiat ieri la Parchetul General. Procurorii din subordinea lui Tiberiu Nițu i-au luat o declarație de martor. Fostul ministru al Agriculturii, Dacian Cioloș, a fost chemat la Parchetul General pentru a da explicații în urma unei plângeri penale depuse de un complice al lui Dan Voiculescu. După mai multe ore de așteptare, Cioloș a plecat de la Parchet. „Calitatea mea în acesta anchetă a rămas doar aceea de martor și nu există o urmărire penală împotriva mea”, a spus fostul comisar european al Agriculturii. Plângerea penală la adresa fostului demnitar a fost făcută de Jean Cătălin Sandu- condamnat la 6 ani închisoare în cazul ICA, complice al lui Dan Voiculescucare execută 10 ani de închisoare în același dosar. Sandu a fost angajatul lui Voiculescu, apoi fost director al Departamentului juridic din Agenția Domeniilor Statului dar și vicepreședinte al Partidului Conservator. Acesta este nemulțumit de faptul că Ministerul Agriculturii, condus pe atunci de Dacian Cioloș, s-a constituit parte civilă cu 60 milioane de euro în cazul ICA. Sandu susține, alături de alt condamnat, Sorin Pantiș, că Ministerul Finanțelor Publice trebuia să se constituie parte civilă, nicidecum ministerul Agriculturii. Dacă procurorii vor lua de bune plângerile făcute de complicii lui Dan Voiculescu, acest lucru ar arunca în aer condamnările din dosarul ICA, potrivit unor specialiști în drept. Astfel, dosarul ICA ar trebui rejudecat, cu Ministerul Finanețelor ca parte civilă, și nu cu Ministerul Agriculturii, cum a stabilit instanța. Aceasta este și motivul pentru care complicii lui Dan Voiculescu insistă cu plângeri penale. Postul Antena 3 a tratat ieri acest subiect pe larg în emisiunile zilei. Moderatorii postului au cerut și audierea lui Daniel Constantin, actualul ministru al Agriculturii. Integral pe EVZ
Va urez o zi calma, cu ganduri bune!
24 Raspunsuri la Revista Presei – 9 aprilie. Ponta se întărește mediatic, Tăriceanu se stropșeste la CCR, Iohannis e în vacanță
Cedric09/04/2015 at 09:47
citi, sper sa nu te superi, mi-am permis sa anunt postarea noua pt. ca stateam la cea de aseara, asteptind anuntul!
Urate vremuri traim si nu se zareste nici o posibilitate de schimbare.
Cetatean09/04/2015 at 10:54
buna, Cedric, nu ma supar, multumesc mult 🙂 greseala mea ca nu am anuntat-o, la cate am pe cap… 🙂
Sare'n Ochi09/04/2015 at 09:57
(IERI OPINAM PE FB: și-o fi delegat Iohannis atribuțiile prezidențiale când a plecat în vacanță la Madeira, sau tocmai ce și-a rezolvat de-o supendare pentru la anul pe vremea parlamentarelor? numai bună vremea și de niște prezidențiale cu un Ponta revenit în forță (de la blegeala lui Bleaga&Gorghiu) pe valul luptei anti-fraudă (mulat perfect pe cel cu anti-coruptia lui Băsea) și cu mulțumirea populației ghiftuite de scăderea de TVA la bere și mititei de partea sa…)
Cetatean09/04/2015 at 10:55
salut! Ce delegare de atributii, cand ele se exercita doar pe Facebook? 😛
Sare'n Ochi09/04/2015 at 12:38
hahahaha! corect!
Sare'n Ochi09/04/2015 at 10:02
cat despre Caritas… am avut impotriva o haita intreaga de Caritaci când mă pișam contra vântului în eopcă scriind zilnic o rubrică Escrocaritas (de acee sunt și iun azi la toți băsedații 😉 )
http://sareinochi.com/2011/04/06/draga-mecca-numele-tau-a-fost-cluj-inception/
(aici amintirile unui scriitor clujean despre acele vremuri)
PS: până se mai luptă toți cu Băsea să vadă cât e de bolnav, Varanul va fi scos și el din pârnaie. proștii își merită țara
tudor padure09/04/2015 at 10:08
1) noul, marele, unicul PNL mai are doua variante – dupa anuntul cu TVA ul (Y), peste 9-12 luni vom avea masura reala a efectelor-
– sa schimbe sloganul asa: Romania USL ului bine facut 🙂
– sa sustina impozitarea progresiva, adicatelea sa ocupe stanga -loc in care se situiaza din 2007- parasite acum de psd
2) as adauga la sinteza presei si (antena 3 te oftici?) asta:
“tranzacţia la notariat s-a perfectat pe 31 iulie 2012.
Asta pica într-o marţi. În duminica precedentă, pe 29 iulie, tocmai avusese loc referendumul de demitere a preşedintelui Traian Băsescu
câtă vreme acele taxe şi onorarii notariale oricum trebuiau plătite, cel mai rentabil pentru mine era tocmai să le plătesc la cabinetul Ioanei Băsescu. Semnez, plătesc şi pun hârtiile bine, înarmându-mă cu acea răbdare care numai la şcoala KGB se învaţă atât de bine.”
http://adevarul.ro/news/politica/propagandakremlinului-basescu-gazprom-rolul-antenei-3-1_55250f31448e03c0fd5c188c/index.html?science=55261f0846ea0#_=_
excelent, Liviu Avram
tudor padure09/04/2015 at 10:19
“Ponta stă pe margine și se uită cum se zbat liberalii să-i distrugă cea mai curajoasă măsură a ultimilor ani.
Nu se agită, pentru că în oricare din variantele posibile, el iese câștigător.”
cum spuneam: noul, marele, unicul PNL mai are doua variante…
tudor padure09/04/2015 at 10:20
sursa: http://www.evz.ro/reducerea-tva-sau-cum-a-evoluat-disputa-victor-ponta-catalin-predoiu-de-la-impotenta-la-prostie-politica.html
DanSu09/04/2015 at 10:25
Chestia cu ba ca e pagubit Ministerul Agriculturii ba ca nu el e pagubit ci Ministerul Finantelor, e din panoplia lui Rateut. Are omul 10 ani la dispozitie sa tot analizeze si sa faca tot felul de ghiumbuslucuri avocatesti, mai stoarce si el un ban de la Varan. Probabil nimeni nu i-a spus ca un lucru judecat, cu sentinta definitiva, este exact ceea ce se numeste DEFINITIVA. Daca nu apar fapte noi, nici un proces nu se poate rejudeca. Fapte, nu gaselnite de genul asta.
Singurul caz cand s-ar putea rejudeca, ar fi sa se descopere ingropate in curtea ministerului agriculturii o comoara de 60 milioane euro, cu tot cu cladirile si sediile de antene corespunzatoare iar pe acestea sa nu existe urme cu ADN de Varan. Caz in care ar fi evident ca altcineva a furat banii aia, iar bietul Varan a fost inchis printr-o eroare judiciara ingrozitoare, fiind pe nedrept banuit ca ar fi furat el. Mai sa plangi 👿
Emil09/04/2015 at 21:25
Deocamdata, pe fronturile pe care se dau lupte, ramane ca inainte
http://anticoruptie.hotnews.ro/stiri-anticoruptie-19878736-dan-voiculescu-pierde-procesul-care-reclama-modul-numire-judecatorilor-din-dosarul-ica.htm
Emil09/04/2015 at 21:28
Asta trebuia sa fie la pagina actuala.
Cedric09/04/2015 at 10:55
Activitate “serioasa” la Cotroceni!!
http://www.stiripesurse.ro/schimbari-importante-la-cotroceni-iohannis-ii-face-pe-plac-purtatoarei-de-cuvant_952452.html
in sfarsit, incepe mandatul prezidential in forta 😀
mircea09/04/2015 at 12:01
plagiatul dobandeste noi valente
te scoate de la parnaie printre altele
il plagiez si eu pe Ken(nu ca as avea vreo intentie s-ajung si eu ..p-acolo )
1)tradiceanu a intinerit cu 3 ani.Se crede in vara lu 2012 si continua sa dea indicatii ccr-ului si in acelasi timp se gandeste ce bine era cu nevasta de la acea vreme.
2) lck : -ridicarea imunitatii parlamentare este pe placul meu.Nu vedeti ce inalta sunt ? Sau credeti ca degeaba am facut baschet de performanta din frageda pruncie ? E mai mult decat evident ca m-am pregatit special pt functia pe care o detin acum.Cu cat e mai ridicata imunitatea cu atat mai justificata e activitatea mea,e ca aruncarea la cos.Cosul de baschet desigur.
3)ccr s-a dat de gol.Tocmai a constatat ca Sova reprezinta a 4-a putere in stat ,puterea penala.Motiv pt care a gasit de cuviinta sa reinterpreteze cateva articole din constitutie.
4)daca la pct 1. e vorba de ex libris plagiatus la acest punct vorbim despre principiul juridic “pensionis consectetuer aliquet vitae”
5)inca o dovada ca tva-ul micsorat e in interesul lui Guitza-tv. Vrea sa-si dezvolte o retea de vanzare de godaci.
6) de fapt e vorba de mana invizibila a lui a.smith. In traducerea amarasteanului desigur.
7)se dovedeste ca magureanu e intors din viitor ca sa-i dea lui stoica formula magica de facut bani.In 91 nu erau telefoane mobile ca cel ce se vede in poza.Si nici statii de radio-emisie receptie fara antena.
8)nomenclatorul boalelor de care sufera romanii este imbunatatit cu un diagnostic nou.Banicioiu declara ca la acest tip de boala,adica o totalitate de manifestari sub forma de simptoame cumulate in sindromul hybris, nu se fac subventii indiferent de provenienta medicamentelor pt ca nu cu medicamente se trateaza aceasta maladie.
– E tipul de maladie care se vindeca doar la pat.Eu stiu cel mai bine….declara ministrul sanatatii sub privirele atente ale primarului negoita.
8)dupa tratatul despre reptilieni ce urmeaza sa apara curand,varanul reuseste sa scape de puscarie printr-un transfer definitiv.La muzeul Antipa in sectorul diorame : homo securisticus
ps. recomand introducerea in revista presei si postari de pe diverse bloguri.Unele sunt de-a dreptul titanice.
pps.avea @tds mai pe la inceputuri un soi de premonitie.Daca ne pricopsim cu homo plagiatus ,10 ani nu mai scapam de el.Au trecut doar 3.Remarcabila putere vizionara.
stefan6009/04/2015 at 12:51
– Oricare oficiu prezidential are o bucatarie . Poate erati obisnuiti cu modelul Basescu unde masa de pranz se lua in grup la ceva luxos restaurant din capitala . Ca doar nu platea marinarul din banii lui sau a consilierilor . 🙂
– In alta ordine , acelasi marinar a aparut din nou .
http://www.hotnews.ro/stiri-politic-19877878-traian-basescu-critica-din-nou-justitia-sanse-are-inculpat-fata-judecatorului-daca-este-aceeasi-baricada-procurorul.htm
Dupa mintea lui , procurorii sint mana in mana cu judecatorii . Absolut penibil.
Aici nu mai exista scuze . Ori bautura a facut ravagii , ori blonda il stringe de c—ie. Sau ambele la un loc . 🙁
mar09/04/2015 at 13:58
o sa fie o concurenta interesanta- cantina Cotroceni vs. cantina Parlament Urmatoarea schimbare va viza perdelele, ptr. ca in domeniul concediului s-a introdus un nou trend si un semnal pe masura
stefan6009/04/2015 at 14:43
Se vor bate pe modelul de hartie igienica adoptat de presedinte versus cel de la parlament . 🙂 Evident polemica in presa va fi pe masura . 🙂
Eu am adoptat acest tip de hartie igienica datorita crizei :
http://www.crazygift.it/WSP_immagini_standard/39394.jpg
mar09/04/2015 at 15:09
Cedric09/04/2015 at 15:06
Probleme in Prahova:
http://www.stiripesurse.ro/dna-descindere-la-o-filiala-jude-eana-a-pnl_952498.html
Cetatean09/04/2015 at 15:25
mircea09/04/2015 at 17:05
Gino09/04/2015 at 18:22
Emil09/04/2015 at 21:27
Se pare ca tzopaie postarile.
« Ponta s-a reinventat iar PNL și-a pus cruce: ne revedem în 2016!
Klaus Iohannis, pas cu pas spre nicăieri »

References: CCR 
 CCR 

CCR 
 CCR 
 CCR 
 CCR